Coroner (skupina)

Coroner bola metalová skupina zo švajčiarskeho mesta Zürich. Skupina začala hrať thrash metal, neskôr začala koketovať s progresívnymi, ale hlavne so silne technickými vplyvmi, pôvodom v džeze a progresívnom rocku (napr. u kapely Rush). Práve týmto novým prístupom popri kapele Mekong Delta ovplyvnili neskôr veľké množstvo hlavne death metalových skupín. Od kapely Mekong Delta sa líšia hlavne vokálmi. Vokalista a basgitarista Ron Broder na všetkých albumoch spieva hlasom typickým pre skorší death metal. 
&lt;br&gt;Skupina Coroner existovala 10 rokov (1985 – 1995), kedy sa pre nedostatočnému presadeniu na trhu a vzájomné nezhody členov rozpadla. V roku 2005 uvažovali o znovuzjednotení kapely, k čomu ale nakoniec nedošlo. Komerčne sa presadili veľmi málo, a to prevažne len v Európe. Počas svojej existencie nahrali 5 štúdiových albumov (každý má iný žánrový charakter), tri demo nahrávky, niekoľko singlov a dve kompilácie – najväčších hitov a nepublikovaných nahrávok z ranej tvorby skupiny. Zaujímavosťou kapely sú prerobené skladby od Beatles ("I Want You (She's So Heavy)" a "Purple Haze") od Jimi Hendrixa, ktoré vydali ako single, a nachádzajú sa aj na štúdiových albumoch skupiny. Dnes sa o skupine Coroner hovorí ako o legende, ktorá poskytla metalu veľa invenčných hodnotných prvkov. 
Tvorba.
R.I.P..
Debutový album skupiny Coroner je ovplyvnený skupinami Bathory a Celtic Frost. Vyšiel v roku 1987. Speed a thrash metalová hra gitár a bicích dopĺňajú neoklasické prvky v gitarových sólach. Na albume sa nachádza aj inštrumentálna skladba ""Nosferatu" so svojím vlastným introm. Album má celkovo tri intrá, jedno úvodné, tretie je ku skladbe "Totentanz".
Punishment for Decadence.
Druhý album skupiny Coroner je progresívnejší, pribúdajú viaceré zmeny nálad a tempa, hudobné nástroje hrajú komplexnejšie motívy. Kapela si začína profilovať svoje vlastné hudobné portfólio. Texty skladieb sa začínajú zaoberať vážnejšími témami ako sú osobné prežívanie emócii a myšlienok, spoločenské a politické problémy. V roku 1988 ku skladbe "Masked Jackal"" natočili videoklip.
No More Color.
Tretí album je viac technickejší ako predošlý. Bicie hrajú často iné rytmy ako klasické 4/4 metrum, prevažujú hlavne sekavé nepárne rytmy. Gitarové pasáže obsahujú stále zložitejšie apreggia, chromatické celotónové mody, disharmonickejšie akordy a progresívne riffy. Basgitarové techniky sa stále zdokonaľujú. Vokály sú voči predošlým albumom o niečo agresívnejšie. Album vyšiel v roku 1989. 
Mental Vortex.
Štvrtý album prináša podľa kritikov najvyzretejší hudobný materiál tejto švajčiarskej trojice hudobníkov. Najpodobnejší je predošlému albumu "No More Color", technický thrash metalový zvuk ale začína častejšie využívať pomalšie tempové, rytmické sekcie. Experimentálne skladby dopĺňa koververzia od skupiny Beatles. Tento album vyšiel v roku 1991.
Grin.
Industriálny, ambientný zvuk a ešte viac avantgardnejší prístup skupiny Coroner na piatom albume zaznamenáva úbytok technickej a progresívnej tvorby. Album sa chcel priblížiť komerčnej scéne thrash metalu. Na albume sa objavujú najdlhšie skladby. Toto bol posledný album skupiny, vyšiel v roku 1993. Po ňom už vyšli len kompilácie.